Sarras
Sarras (ili Sarache - Soleise) je u legendi o Kralju Arthuru - ime mitskog grada i otočkog kraljevstva u Arabiji, koje graniči sa Egiptom.

Sarrasom je po legendi vladao kralj Evalach (Evelake), kog je Josip iz Arimateje uspio preobratiti na kršćanstvo. Po djelima iz francuskog Ciklusa vulgata posvećenim potrazi za Svetim Gralom - Saraceni su dobili svoje ime upravo po Sarrasu. (Vjerojatno su autori izmislili ime grada kako bi objasnili genezu imena Saracen).

Galahad, Percival i Bors dospjeli su u potrazi za Svetim Gralom do Sarrasa, ali su ustanovili da se on vratio u paganizam. Tadašnji kralj Escorant (Estorause), strpao je viteze u zatvor na godinu dana, ali ih je oslobodio u času svoje smrti. Nakon tog je Galahad protiv svoje volje, izabran za kralja, ali je umro već slijedeće godine. Glavni hram u Sarrasu, bio je Duhovna palača, on je poslužio kao mjesto gdje je pokopani Galahad i Percival, ali izgleda da čak ni tada Sarras nije u potpunosti prihvatio kršćanstvo.

Potraga za Svetim Gralom koju su poduzeli Galahad i njegovi drugovi, završila je u Sarrasu, a nakon Galahadove smrti Gral je trajno smješten u Raj. Izgleda da su Sarras, kao i Lake District i udaljeni Otok Man (i sve pustopoljine) barem u vrijeme dok je živio Josip iz Arimateje imale uz svoj mistični i vjerski značaj za ondašnji svijet.

Činjenica da su vitezovi bačeni u zatvor navodi na mogućnost da je Sarras bio i stvarni politički entitet, a ne samo mitsko mjesto, kao i na to da su njegovi vladari bili neprijateljski raspoloženi prema Kralju Arthuru. Ukoliko je mitski Sarras bio Soleise, onda je Escorant (Estorause) vjerojatno nasljedio kralja čije su podanike Arthur i njegovi vitezovi ubijali na obalama Humbera.

Izvori

Vanjske veze 

 Sarras na portalu Nightbringer  

Arturijanske legende